תרחיש פתיחה לסימולציה – 30 ביולי 2017

בעקבות ביקורו של ראש הממשלה בארה"ב הודיע ראש הממשלה כי הוחלט על הקמת צוות עבודה משותף לבחינה מחדש של דרכי הפתרון לסכסוך הישראלי-פלסטיני והישראלי-ערבי, שיתכנס בהקדם האפשרי.

ערב פסח פרצו מהומות קשות באיו"ש בעקבות העברת "חוק ההסדרה" בקריאה שלישית, והחוק לסיפוח מעלה אדומים בקריאה ראשונה. עשרות נפגעים בצד הפלסטיני, מהם למעלה מעשרים הרוגים. המהומות הקיפו את כלל הערים הפלסטיניות, ובעיקר בחברון, בשכם, בג'נין ואף ברמאללה.

כותרות העתונים "האינתיפאדה השלישית החלה".. אבו מאזן כינס את הועד הפועל של אש"פ לישיבת חירום, ובסיומה יצא אל המצלמות והודיע כי עקב נטישת המסלול המדיני ע"י ישראל, מהלכי הסיפוח הבלתי חוקיים, והשינוי בעמדה האמריקנית שמשמעותו המעשית היא תמיכה במהלכים ישראליים חד-צדדיים, הוא יתפטר מתפקידו בתוך 60 יום.

הוא הכריז על כינוס בהול של המל"פ, והזמין אליו גם את נציגי כלל הארגונים הפלסטינים, "כולל אחינו בחמאס, הן ברצועה והן בגדמ"ע". שכן "יהיה עלינו לקבל החלטות הסטוריות לגבי המשך מאבקינו הלאומי בדרכים חדשות".

הנשיא א-סיסי והמלך עבדאללה יצאו בהודעה משותפת והכריזו כי סיפוח מעלה אדומים יגרום להחזרת שגריריהם מישראל להתיעצויות, ויתכן שיביא לבחינה מחדש של היחסים. הם קראו לאבו מאזן לחזור בו מהתפטרותו והבטיחו כי ימשיכו לתמול במאבקו הצודק של העם הפלסטיני. גם מלך סעודיה מסר לתקשורת כי הוא מודאג מאוד מהדרדרות המצב וקרא לכל הצדדים לנהוג באיפוק.

במאי, במסגרת הדיווח החצי-שנתי על פעולות ה-ICC, הודיעה התובעת הכללית של ה-ICC כי החליטה לפתוח בחקירה של "פשעי המלחמה הישראלים" . קונקרטית מעריכים פרשנים כי החקירה תתמקד בנושא חוקיות ההתנחלויות.

ביוני התקיים מפגש פסגה של הנשיא טרמפ עם הנשיא פוטין. סוכם על מתווה כולל למלחמה בדאעש וחיסולו, ייצוב משטר אסאד בסוריה ותיאום הדוק לגבי מהלכים לפתרון הנושא הפלסטיני "החיוני כחלק מן המאמצים להחזרת היציבות במזה"ת"

ב-15 ליולי הודיע יו"ר הרשות הפלסטינית אבו מאזן על התפטרותו הסופית. המל"פ, שהתכנס בהרכב חלקי עקב צעדים ישראליים למניעת כניסות ומעצרים של חלק מחבריו, וכאשר בכירי החמאס מצטרפים לדיונים באמצעות שיחת וידאו, החליט על מינויו הזמני של רמזי חמדאללה לממלא מקום יו"ר הרש"פ, ועל בחירות כלליותבתוך שלושה חודשים. פרשנים פלסטינים מעריכים כי יתכן מאד שהתאריך ידחה. בינתיים נמסר על שובו לשטח של דחלאן.

בסדרת ציוצים בטוויטר הגיב הנשיא טרמפ על התפטרות אבו מאזן וקבע כי "יש לחשוב מחדש על הפתרון לסכסוך הישראלי-פלסטיני, וטוב יהיה שמנהיגים חדשים ונועזים יתפסו את ההנהגה. יתכן והרעיון של שתי מדינות היה נכון לזמנו אבל דברים משתנים".

בעקבות הפיגוע של צעיר פלסטיני בוושינגטון בשבוע החולף, הורה טרמפ על האצת המהלכים להעברת השגרירות האמריקאית לירושלים.

בשלב ראשון עבר השגריר האמריקאי פרידמן לגור בירושלים, והוא מקיים את שיגרת עבודתו מתוך הקונסוליה האמריקנית שבמערב העיר.

בינתיים הניחה המשלחת השוודית לאו"ם על שולחן מועצת הביטחון הצעת החלטה הקוראת לסיום הכיבוש בתוך שנתיים, הקמת מדינה פלסטינית על בסיס גבולות 67 עם חילופי שטחים מוסכמים שבירתה ירושלים המזרחית, הפסקה מוחלטת של הבנייה בהתנחלויות ופתרון צודק לבעיית הפליטים על בסיס היוזמה הערבית. ההחלטה קובעת כי אש"ף הוא הנציג הלגיטימי של העם הפלסטיני וקוראת לפתח ולחמאס להתפייס, על מנת שיוכלו לייצג את העם הפלסטיני במו"מ על הסדר הקבע. כמו כן קוראת ההחלטה לקבלת פלסטין כחברה מלאה באו"ם. נוסח ההחלטה קורא לשמירה על צרכי הביטחון הלגיטימיים של ישראל ופלסטין בכל הסכם עתידי**.** בהצעת ההחלטה מובעת נכונות לשלוח כוחות שמירת שלום של האו"ם על מנת לסייע ביישום הסכמים במסגרת מתן "הגנה בינ"ל" לפלסטינים המהווים "מדינה תחת כיבוש". חברות מועבי"ט מצרים ומלזיה הצטרפו ליוזמה הצרפתית בשם ארגון מדינות האסלאם והליגה הערבית. גרמניה וספרד הצטרפו גם הן לרשימת התומכות בהחלטה, והאיחוד האירופי הודיע כי יכנס את מועצת השרים לדיון מיוחד בנושא בימים הקרובים, במגמה להביע תמיכה ברורה ביוזמה.

הנשיא טרמפ הודיע כי יטיל ווטו על הצעת ההחלטה.

ב-20 ביוני התגלה פיר של מנהרה בשטח נחל עוז, וישראל הגיבה בהפצצה משמעותית של חיל האוויר על מפקדות חמאס.

הזרוע הצבאית של חמאס הודיעה כי היא מוכנה באופן מלא לעימות הבא והאויב הציוני ישלם מחיר יקר שעוד לא שילם עד היום.

בתדרוך של ראש אמ"ן לועדת החוץ והבטחון של הכנסת נמסר כי התהדק הקשר מאד בין הזרוע הצבאית לאיראן, שעושה כל מאמץ לסייע לה, בין היתר על רקע הלחץ הרב בו היא נמצאת תחת ממשל טרמפ והחלטת הסנקציות שעברה במועבי"ט עקב ניסוי הטילים.

שר הביטחון ליברמן שב והצהיר כי העימות הבא בעזה יהיה העימות האחרון וכי חמאס לא תתאושש ממנו. הכתבים הצבאיים מדווחים על הכנות נרחבות לכניסה מסיבית לעזה של כמה אוגדות.

ברצועת עזה מחריף המשבר ההומניטארי ובנוסף להפסקות החשמל התכופות ישנם כבר אזורים נרחבים בהם המים אינם ראויים לשתייה. בדיווח למועצת הביטחון במסגרת דיון מזה"ת החודשי מסר שליח האו"ם לשטחים ניקולאי מלדנוב כי המוסדות ההומניטאריים ברצועה, בדגש על אונר"א בסכנת קריסה מיידית עקב מיעוט התרומות. הוא קרא לישראל לא לפתוח במבצע נוסף כדוגמת "צוק איתן", על אף ההתפתחויות בסוגיית המנהרות ואמר כי הדבר יביא לבידודה הבינ"ל ולתוצאות קשות. באותו דיון ביקרו רוסיה וסין את ישראל בצורה חריפה והטילו עליה את האחריות למצב. גורמים בכירים באו"ם מסרו לניו יורק טיימס כי ישראל היא האחראית להסלמה הן בעזה והן באיו"ש, וכי "המצב על סף פיצוץ נרחב שאיש לא יוכל לשלוט בתוצאותיו".

חיזבאללה שואב עידוד מהמצב בסוריה ומההסכמה של טרמפ עם פוטין והודיע כי מתקרבת השעה לחזור ולרכז את המאמץ בהתנגדות לישראל, המפרה את זכויות הערבים. בנאום שזה לכינוי "קורי העכביש 2" אמר נסראללה כי ישראל לא תעמוד במלחמה בשתי זירות במקביל וכי ארגוניו מכין הפתעות מסוגים שונים שעוד לא נשמעו כמוהן. תושבים בישובי הצפון חוזרים ואומרים שהם שומעים הדיי פיצוצים וחפירת מתחת לאדמה.

ראש הממשלה נתניהו ערך ביקור בנחל עוז ונשא נאום כשברקע פיר המינהרה לאחר שפוצץ:

"אנחנו מתמודדים עם מתקפה משולבת. הן בשטח, ביהודה ושומרון והן בעזה, והן בזירה המדינית, בהאג, בניו יורק, בשטוקהולם ובבירות נוספות. העם היהודי ידע ימים קשים מאלה ואנחנו נדע להתמודד ולנצח. הנחיתי את צה"ל להעמיד מענה כולל לאיומים בכל הגזרות, ואני מזהיר את אויבינו לבל ינסו את נחישותנו.

בניגוד לעבר, יש לישראל היום ממשל אמריקני התומך בנו בכל העוצמה. אנו רואים עין בעין את המצב ואת הפתרונות למצב, ואני רוצה להודות מכאן לנשיא טראמפ על תמיכתו הבלתי מתפשרת במדיניותנו התקיפה."

לשאלת כתב ערוץ 2 ענה ראה"ם כי "החקירות לא משפיעות ולא ישפיעו עלי. אני ממוקד בבטחון ישראל". הוא הדף בזלזול את קריאות האופוזיציה להתפטרותו והמליץ ליריביו להתרגל לכסאותיהם.

הנשיא טרמפ אמר כי המהמות מסכנות את היציבות העולמית. אמר שיקרא לשני הצדדיים לוושינגטון כדי להביא לדיל. קושנר.

מנגד מתקיימות הפגנות של פעילי שמאל הקוראות לפתיחת מו"מ עם הפלסטינים ללא תנאים מוקדמים והפגנות רחבות, חלקן אלימות של ערביי ישראל.

בעיתונות המפרצית מדווח כבר מספר חודשים שהזרוע הצבאית בחמאס חידשה את קשריה עם איראן וזו תורמת לה עתה סכומים גדולים. גורמים צבאיים מודים שאין לישראל פתרון חד משמעי לסוגיית המנהרות וכי ניכרות הכנות קדחתניות של הזרוע הצבאית לעימות ברצועה. מנגד ישנם דיווחים בעיתונות הזרה שלישראל יש כבר פתרון מבצעי שיאפשר תקיפת מנהרות. כזכור פיגוע מנהרה אחד שהתבצע ביולי לא הביא לתוצאות המקוות מבחינת חמאס והמחבלים נורו מיד עם יציאתם מהמנהרה באזור נחל עוז. הזרוע הצבאית של חמאס קוראת לחידוש האלימות ואומרת שבעימות הבא האויב הישראלי ישלם מחיר כבד וכי לחמאס יש עוד הפתעות רבות. בתשובה לשאלה של כתב הטלוויזיה האיראנית הודה חאלד משעל למנהיג חמינאי על תמיכתו המוראלית והחומרית האצילה של איראן לחמאס. משעל הוסיף כי דרכו של הרש"פ נכשלה וכי אבו מאזן הוביל את הפלסטינים לתהום. הוא קרא לכלל הפלגים להתייצב מאחורי החמאס למלחמת חורמה באויב הציוני.